53 साल के राजन का तीन साल का कार्यकाल आज यानी चार सितंबर को पूरा हो गया. हाल ही के वर्षों में किसी भी गवर्नर के लिए यह सबसे छोटा कार्यकाल रहा है. जाते-जाते उन्होंने कह भी दिया कि 'अधूरे काम को पूरा करने के लिए वे कुछ और समय तक इस पद पर बने रहना चाहते थे लेकिन इस विस्तार के बारे में केंद्र सरकार के साथ उनका समझौता नहीं हो सका.' इसके साथ ही राजन ने केंद्रीय बैंक के गवर्नर के रूप में अपनी आखिरी सार्वजनिक संबोधिन में रिजर्व बैंक की स्वायत्ता बनाए रखने की वकालत की ताकि वह जरूरत पड़ने पर सरकार को 'न' कह सके.